সরকার জনগণের ভোটের অধিকার খর্ব করেছে: আ স ম আব্দুর রব
By zcf on	 নভেম্বর ২৪, ২০১৫ জাতীয়
জিসাফো ডেস্কঃ সরকার জনগণের ভোটের অধিকার খর্ব করে দিয়েছে বলে মন্তব্য করেছেন জেএসডি’র সভাপতি আ স ম আবদুর রব।
সোমবার সাতক্ষীরায় জেএসডি আয়োজিত এক সম্মেলনে প্রধান অতিথি’র বক্তব্যে তিনি একথা বলেন।
তিনি বলেন, জাতীয় সংসদ, উপজেলা পরিষদ ও সিটি কর্পোরেশন নির্বাচনে সরকার প্রমাণ করেছে জনগণের ভোট দেওয়ার কোন প্রয়োজন নেই। সরকারি দলের অনুগত প্রশাসনে নিয়োজিত ব্যক্তিরা তিনি বলেন, জনগণের ভোট প্রদানের দায়িত্বগ্রহণ করেছে ।
আব্দুর রব সরকারের উদ্দেশে বলেন, জনগণের ভোটের অধিকার নিয়ে অতীতে যারাই ছিনিমিনি খেলেছে, তারাই একদিন ইতিহাসের জনগণ থেকে বিচ্ছিন্ন হয়ে পড়েছে।
আবদুর রব দেশে বিদ্যমান রাষ্ট্র ব্যবস্থা পরিবর্তন ও গণতন্ত্রকে সুসংহত করতে ১০ দফা প্রস্তাব দিয়েছেন।
তার দেওয়া প্রস্তাবে তিনি জানান, সংসদে ‘উচ্চকক্ষ গঠন করতে হবে। সেখান থেকে নির্বাচনকালীন অন্তর্বর্তী সরকার গঠন করতে হবে। দেশে জরুরি ভিত্তিতে একটি অবাধ-সুষ্ঠু ও সকলের কাছে গ্রহণযোগ্য নির্বাচন দিতে হবে। দেশে ৯টি প্রদেশ ও প্রাদেশিক সরকার গঠন করতে হবে।
এডভোকেট মোসলেম এর সভাপতিত্বে সম্মেলনে বক্তব্য রাখেন, জেএসডি সাধারণ সম্পাদক আবদুল মালেক রতন, সিনিয়র সহ-সভাপতি ও সাবেক এমপি এম এ গোফরান, সুধাংশু শেখর সরকার, আতিয়ার রহমান, মীর জিল্লুর রহমান, ফারুক মাহবুবুর রহমানসহ জেএসডি’র বিভিন্ন পর্যায়ের নেতৃবৃন্দ উপস্থিত ছিলেন।
Previous Article৩৯ হাজার ইয়াবাসহ ট্রাক চালক আটক
Next Article তিন সিটি নির্বাচনে দায়িত্ব পালনের জন্য বাড়তি টাকা চাইলো বিজিবি